Diane Wakoski

Diane Wakoski (Whittier, Kalifornian 1937ko abuztuaren 3a) estatubatuar poeta eta unibertsitateko irakaslea da.

 Bizitza 
Wakoskik Ingeles Filologia ikasi zuen Kaliforniako Unibertsitatean, Berkeley-n, eta 1960an graduatu zen. 1962an egin zuen debut literarioa Coins & Coffins poesia bildumarekin. 1963an, New Yorken hasi zen lanean bigarren hezkuntzako irakasle, eta han jarraitu zuen 1966ra arte. 1965etik 1967ra, Shepard Sherbell argazkilariarekin (1944–2018) egon zen ezkonduta. 

Fulbright Programako dirulaguntza jaso ondoren, poeta profesional  bihurtu zen, eta antologia ugari argitaratu zituen; besteak beste, The George Washington Poems (1967), Inside the Blood Factory (1968), The Diamond Merchant (1968), The Lament of the Lady Bank Dick (1969), Motorcycle Betrayal Poems (1971), On Barbara's Shore (1971), Smudging (1972), Dancing on the Grave of a Son of a Bitch (1973), The Wandering Tattler (1974), Abalone (1974) eta Virtuoso Literature for Two and Four Hands (1975).

Tarteka, ordea, New Yorkeko New School for Social Research-en irakasle ibili zen, 1976an Michigan State Unibertsitatean Sormenezko Idazketa irakasle postua onartu aurretik. Waiting for the King of Spain (1976), Spending Christmas with the Man from Receiving at Sears (1977) eta Trophies (1979) poesia bildumen ondoren, Towards a New Poetry (1980) izeneko saiakera bilduma argitaratu zuen.

Beste antologia hauek ere atera zituen: Cap of Darkness (1980), Making a Sacher Torte (1981), The Lady Who Drove Me to the Airport (1982), The Magician's Feastletters (1982), The Collected Greed: Parts 1-13 (1984), Rings of Saturn (1986), Emerald Ice: Selected Poems 1962-1987 (1988), Medea the Sorceress (1991), Jason the Sailor (1993), The Emerald City of Las Vegas (1995), Argonaut Rose (1998) eta The Butcher's Apron: New & Selected Poems Including Greed: Part 14 (2000).

Diane Wakoskiren lana, hein handi batean, Beat Belaunaldian kokatu badaiteke ere, William Carlos Williams-en eta Allen Ginsberg-en eragina ere badu, baita Robinson Jeffers-ena eta Federico García Lorca-rena ere. 

 Erreferentziak 

 Kanpo estekak 

Kategoria:Estatubatuarrak
Kategoria:Saiakerak
Kategoria:Ameriketako Estatu Batuetako literatura
Kategoria:Ingelesezko literatura
Kategoria:XX. mendeko literatura
Kategoria:Ameriketako Estatu Batuetako poetak
Kategoria:Emakume poetak
Kategoria:Unibertsitateko irakasleak